מרץ 2021

פרופ' נורית גוברין,

לציפי שחרור שלום רב,

אני מאשרת בתודה קבלת ספר שיריך החדש: 'שיריפוי – כוחה המרפא של השירה', שהגיע בדואר.

הפעם זהו ספר שונה מספריך הקודמים, אם כי הדים מבשרים להופעתו כבר נרמזו בעבר. דברי חיים נגיד, בשולי העטיפה הפנימית, מיטיבים להגדיר את אופיו של ספר זה וחשיבותו. דברי ההקדמה שלך חשובים ומכינים את הקורא לטיבם של השירים ולמטרתם. זהו ספר מפוייס, ספוג אהבה, העושה מאמצים רבים כדי להפוך את העולם למקום טוב יותר ובעיקר לסייע לאדם לאהוב את עצמו ולמצוא בתוכו שלווה ואושר...

אני מאחלת לך ששירי הספר יעשו את שליחותם, ירבו מחשבות טובות, יפיגו במקצת את צער העולם, ויחזקו את הקוראים ובמיוחד את הכותבת: "היות סופרת הגורל / היות מחזאית הלב / לבנות את ביתך החדש / במלים פשוטות וחסד" (137).

בברכה ובהמשך הצלחה